Diari Oficial de la Generalitat Valenciana


Sumari del DOGV 9493, del 20-12-2022 (2022/11249)

RESOLUCIÓ de 5 de desembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova i fa pública la decisió favorable a la sol·licitud d'anul·lació del registre de la Denominació d'Origen Protegida Oli de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11111


Data del document
:   05-12-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 5 de desembre de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova i fa pública la decisió favorable a la sol·licitud d'anul·lació del registre de la Denominació d'Origen Protegida Oli de la Comunitat Valenciana. [2022/11879]  
En data 7 de juliol de 2022, el Consell Regulador de la Denominació d'Origen Protegida Oli de la Comunitat Valenciana, va presentar davant la Conselleria d'Agricultura, Desenvolupament Rural, Emergència Climàtica i Transició Ecològica, amb núm. de registre GVRTE/2022/2170297, la sol·licitud, així com la documentació necessària, per a anul·lar el registre de l'esmentada DOP, de conformitat amb l'article 54, apartat 1, del Reglament (CE) núm. 1151/2012.  
L'anul·lació del registre és conseqüència de la dificultat per al compliment del plec de condicions quant a la impossibilitat d'emparar olis monovarietals i a les diferències organolèptiques de les varietats autòctones d'olives que es cultiven a la Comunitat Valenciana. Tot això dificulta l'empara d'olis protegits.  
Es tracta d'una anul·lació del registre d'una denominació d'origen protegida d'acord amb el Reglament (UE) núm. 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012).   
S'ha procedit a revisar la sol·licitud i la documentació aportada per comprovar que es complia el que s'estableix en l'article 54 del Reglament (UE) 1151/2012 abans esmentat. Una vegada finalitzats els tràmits anteriors i vista la proposta de resolució de la Direcció General de Desenvolupament Rural, és procedent aprovar una decisió favorable a aquesta anul·lació del registre de la denominació d'origen, així com fer-la pública, d'acord amb el que s'estableix en el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
Per tot el que s'ha exposat, d'acord amb el que es preveu en l'article 119 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), en relació amb les competències que corresponen a aquesta conselleria, resolc:  
  
Aprovar i fer pública la decisió favorable a l'anul·lació del registre de la Denominació d'Origen Protegida Oli de la Comunitat Valenciana una vegada comprovat que es compleixen els requisits del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
La present resolució posa fi a la via administrativa i contra aquesta pot interposar-se, potestativament, un recurs de reposició davant el mateix òrgan que la dicta, en el termini d'un mes, o interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de desembre de 2022.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.